Reskial

Reskial (, Recial, Reschualc) – moteriškoji figūra etruskų mitologijoje, galbūt viena iš lasų.Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 204.

Reskial vaizduota kaip jauna moteris arba mergaitė. Aptikti trys ją vaizduojantys etruskų veidrodžiai. Ant vieno iš jų Reskial pavaizduota kaip nuoga moteris, prisidengusi galvą šydu. Kitas veidrodis vaizduoja Malavisch rengimo sceną. Reskial stovi, pasiruošusi padėti rengiant Malavisch, vienoje rankoje ji laiko krepšį, o kitoje – gėlę. Greta pavaizduota deivė Turan, kuri pataiso diademą, uždėtą ant Malavisch galvos.Nancy Thomson de Grummond. A Guide to Etruscan Mirrors, Archaeological News, 1982, p. 121–122. Ant trečiojo veidrodžio (aptiktas Talamonėje) Reskial pavaizduota laikanti paukštį jinksą (iynx). Drauge su ja pavaizduoti Medėja (Metvia), kuri laiko paterą, ir Jasonas (Heasun). Reskial apsirengusi gundančiai, pasikėlusi sijoną (anasyrma gestas).L. Bouke van der Meer. Interpretatio Etrusca: Greek Myths on Etruscan Mirrors, BRILL, 1995, p. 137.

Šios mitologinės figūros vardas bandomas sieti su etruskų kalbos žodžiu sval, reiškiančiu „gyventi“.

 Šaltiniai 

Kategorija:Etruskų mitologija